ทรู อะคาเดมี่ แฟนเทเชีย ซีซั่นที่ 5
เซอร์ไพรส์และเหตุการณ์สำคัญในฤดูกาลนี้

สัปดาห์ที่ 1 My Songs & Your Songs - เปิดฤดูกาลโดยมีการเปลี่ยนแปลงหลายอย่างคือ  เปลี่ยนพิธีกรในคอนเสิร์ตจาก เศรษฐา ศิระฉายา เป็น ประกาศิต โบสุวรรณ  และได้มีการเปลี่ยนแปลงโดยมีการคัดคนออกจากผู้มาจากการ Walk Audition และผู้มาจากการ Online Audition จากประเภทละ 2 คนเหลือเพียงแค่ประเภทละ 1 คน และ V7 แนน ผู้มาจากการ Online Audition  V11 เดียร์ ผู้มาจากการ Walk Audition เป็น 2 คนที่มีคะแนนน้อยที่สุดประจำสัปดาห์ ส่งผลให้ต้องนำเอาผู้ชายในบ้านที่มีอยู่ครบทั้ง 8 คนออกจากบ้านเป็นจำนวน 2 คนในสัปดาห์ที่ 2 โดยเป็นผู้ที่มาจากการ Walk Audition 1 คนและผู้มาจากการ Online Audition  1 คน และมีผลทำให้ผู้หญิงที่เหลืออยู่ทั้ง 6 คนอยู่ต่อในบ้านได้ทันทีโดยไม่มีการคัดออกในสัปดาห์ที่ 2 เพราะต้องคัดเลือกนักล่าฝันให้เหลือเพียง 12 คน และสมาชิกเพศชายและหญิงต้องเท่ากัน คือเพศละ 6 คน (โดยปกติในแต่ละฤดูกาลจะต้องมี ผู้ชาย 5,6 หรือ 7 คนและจะต้องมีผู้หญิง 5,6 หรือ 7 คน เช่นกัน)
สัปดาห์ที่ 2 Your Request - สร้างความประหลาดใจอีกครั้งโดยที่ เศรษฐา ศิระฉายา กลับมาเป็นพิธีกรตามเดิม และให้เหตุผลว่าสัปดาห์แรกนั้นติดงานแสดงคอนเสิร์ตของตนเอง จึงไม่ได้มาเป็นพิธีกร  ส่วน ประกาศิต โบสุวรรณ กลับไปเป็น commentator ตามเดิม และมีการคัดเลือกนักล่าฝันเพศชายออกจากบ้าน 2 คน โดยเป็นผู้มาจากการ Walk Audition 1 คน และ Online Audition 1 คน และ V2 เบียร์ ผู้มาจากการ Online Audition V4 เบ๊นซ์ ผู้มาจากการ Walk Audition เป็น 2 คนที่มีคะแนนน้อยที่สุดและต้องออกจากการแข่งขันในสัปดาห์ที่ 2
สัปดาห์ที่ 5 เพลงคู่อมตะ - ในวันคอนเสิร์ตมีการเอานักล่าฝันที่ตกรอบไปแล้ว คือ V15 ว่าน มาร่วมร้องเซอร์ไพร์สเป็นบุรุษไปรษณีย์ในเพลง หนีไม่พ้น ของ V8 ปั๊ม และ V16 กรีน ด้วย
สัปดาห์ที่ 6 อัสนี & วสันต์ - ก่อนที่ V10 กู๊ด จะร้องเพลงโจทย์ประจำสัปดาห์ของตนเอง คือเพลง ลาก่อน ซึ่งเป็นโชว์สุดท้ายของสัปดาห์นี้ ได้มีการนำเอา ตุ๊กตาภูมิคุ้มกัน ขึ้นมาบนเวทีและแจ้งก่อนที่จะประกาศผลโหวตของผู้ที่ตกรอบในสัปดาห์นี้ว่าตุ๊กตานี้จะให้สำหรับผู้ที่ได้รับคะแนนสูงสุดเป็นอันดับที่ 2 ในสัปดาห์หน้า
สัปดาห์ที่ 7 Indy Songs - สัปดาห์นี้นักล่าฝันที่ได้คะแนนสูงสุดเป็นอันดับที่ 2 จะได้รับ ตุ๊กตาภูมิคุ้มกัน สำหรับใช้กันตนเองไม่ให้ออกจากบ้าน แต่สามารถใช้ได้เพียง 1 ครั้งเท่านั้น โดยถ้านักล่าฝันคนที่ได้ตุ๊กตาภูมิคุ้มกันรู้สึกสังหรณ์ใจว่าสัปดาห์นั้นตนจะต้องออกมายืนปากเหวและต้องออกจากบ้าน ก็สามารถขอใช้สิทธิ์ตุ๊กตาภูมิคุ้มกันได้ และเมื่อถึงเวลาประกาศผลแล้วนักล่าฝันคนนั้นต้องออกจากบ้านจริงจริง สัปดาห์นั้นก็จะไม่มีคนออก แต่ถ้านักล่าฝันคนนั้นไม่ได้ออกจากบ้านในสัปดาห์ที่ตนขอใช้สิทธิ์ตุ๊กตาภูมิคุ้มกันนั้น สิทธิ์ของการใช้ตุ๊กตาภูมิคุ้มกันของนักล่าฝันคนนั้นก็จะหมดไป และ V6 มิกกี้ เป็นผู้ที่ได้รับคะแนนสูงสุดเป็นอันดับที่ 2 และได้รับตุ๊กตาภูมิคุ้มกัน
วันที่ 45 ได้เกิดเหตุการณ์ไม่คาดฝันขึ้น หลังจากครูเป็ดซึ่งเป็นครูสอนเต้นเข้ามาสอนแล้วเรียกนักล่าฝัน 8 คนมาอบรม พร้อมต่อว่ากู๊ด V10 ในเรื่องที่ชอบเก็บตัว กู๊ดจึงเกิดอาการเครียดมาก เพราะได้รับการต่อว่าในเรื่องนี้จากครูหลายคนมาสามวันติดแล้ว จึงเกิดอาการชักจนหมดสติ นักล่าฝันคนอื่นเมื่อเห็นเหตุการณ์จึงรีบแจ้งทีมงานทันที ส่วนครูเป็ดให้ทีมงานส่งกู๊ดไปโรงพยาบาลโดยด่วน ทีมงานจึงรีบนำตัวกู๊ดไปส่งโรงพยาบาลทันที โดยที่ครูเป็ดได้นั่งรถไปกับกู๊ดพร้อมพูดให้กำลังใจตลอดทางและขอโทษกู๊ดด้วย
สัปดาห์ที่ 8 เพลงลูกทุ่ง - ในวันคอนเสิร์ตมีการเอานักล่าฝันที่ถูกโหวตออกไปแล้ว 2 คนซึ่งถนัดในแนวเพลงลูกทุ่ง คือ V9 หนิม และ V11 เดียร์ มาร้องเพลงเปิดการแสดงคอนเสิร์ตในเพลง ล้นเกล้าเผ่าไทย ซึ่งนิยมใช้เป็นเพลงร้องเทิดพระเกียรติพระบาทสมเด็จพระเจ้าอยู่หัวก่อนการแสดงคอนเสิร์ตของนักร้องลูกทุ่ง และในเพลงรวมของนักล่าฝันทั้ง 7 คน เพลง โกนจุกสิงห์โต ได้มีการเอานักแสดงตลก คือ ค่อม ชวนชื่น และ ต๋อง ชวนชื่น มาสร้างสีสันให้กับเพลงนี้ด้วย และหลังจากที่พิธีกรได้ประกาศปิดโหวตแล้ว ได้ถาม V6 มิกกี้ ว่าจะใช้สิทธิ์ ตุ๊กตาภูมิคุ้มกัน หรือไม่ และระหว่างที่รอการตัดสินใจ ได้มีโชว์พิเศษของนักล่าฝัน 5 คนที่ถูกโหวตออกไปแล้วในรอบ 12 นักล่าฝันตัวจริง ได้แก่ V9 หนิม V15 ว่าน V1 พริ้ง V13 นัท V3 แต็ป มาโชว์เพลงในสัปดาห์ที่พวกเขาและเธอเหล่านั้นตกรอบ และหลังจากที่นักล่าฝันทั้ง 5 คนโชว์จบแล้ว พิธีกรก็ได้ถาม V6 มิกกี้ อีกครั้งว่าจะใช้สิทธิ์หรือไม่ และมีทางเลือกให้สองทาง คือ ทางแรก ใช้สิทธิ์ และถ้า V6 มิกกี้ คะแนนน้อยที่สุด สัปดาห์นี้ก็จะไม่มีคนออกจากบ้าน หรือ ทางที่สอง คือ คืนสิทธิ์ และให้นักล่าฝันทั้ง 5 คนที่ตกรอบไปแล้วกลับเข้าบ้าน แต่ถ้า V6 มิกกี้ คะแนน้อยที่สุดในสัปดาห์ มิกกี้จะต้องออกจากบ้านไป ซึ่ง V6 มิกกี้ ได้เลือกวิธีที่หนึ่ง พิธีกรจึงประกาศผู้ที่มีคะแนนโหวตน้อยที่สุดในสัปดาห์นี้ คือ V6 มิกกี้ ทำให้สัปดาห์นี้ไม่มีคนออกจากบ้าน และหลังจากที่พิธีกรประกาศผู้ที่มีคะแนนน้อยที่สุดแล้ว จึงบอกว่า ให้นักล่าฝันทั้ง 5 คนที่ตกรอบไปแล้วกลับเข้าบ้านทั้งหมด เพื่อฝึกซ้อมโชว์เพื่อแสดงในสัปดาห์หน้า และในสัปดาห์หน้านักล่าฝันทั้ง 7 คนที่ยังไม่ตกรอบ จะต้องมีผู้ที่มีคะแนนโหวตน้อยที่สุด 1 คน และต้องออกจากบ้าน ส่วนนักล่าฝันทั้ง 5 คนที่กลับเข้ามา ในสัปดาห์หน้าจะมีเพียง 1 คนที่มีคะแนนมากที่สุดเท่านั้นที่จะได้อยู่ต่อ ส่วนอีก 4 คนที่เหลือก็จะตกรอบในสัปดาห์หน้าเช่นกัน
สัปดาห์ที่ 9 My Favorite Songs - นักล่าฝันทั้ง 7 คนที่ยังไม่ตกรอบจะต้องมีผู้ที่มีคะแนนโหวตน้อยที่สุด 1 คนตกรอบไปส่วนนักล่าฝันทั้ง 5 คนที่กลับเข้ามาจะมีเพียง 1 คนที่มีคะแนนมากที่สุดเท่านั้นที่จะได้อยู่ต่อ โดย 1 คนที่ได้อยู่ต่อนั้นจะมีสิทธิ์เท่าเทียมกับคนที่ยังไม่ตกรอบ คือมีสิทธิ์ได้รับรางวัลชนะเลิศหรือรองชนะเสิศอันดับ 1-4 ซึ่งคะแนนผลโหวตของ 7 คนที่อยู่อยู่แล้วกับ 5 คนที่กลับเข้ามาใหม่จะถูกแยกออกจากกัน และ V5 โบว์ เป็นผู้ที่มีคะแนนน้อยที่สุดใน 7 คนที่ยังไม่ตกรอบ ทำให้ต้องออกจากการแข่งขันในสัปดาห์ที่ 9 ส่วน V13 นัท เป็นผู้ที่มีคะแนนมากที่สุดใน 5 คนที่กลับเข้ามาใหม่ ทำให้ได้กลับเข้าบ้าน และส่งผลให้อีก 4 คน คือ V9 หนิม V15 ว่าน V1 พริ้ง V3 แต๊ป ต้องออกจากการแข่งขันในสัปดาห์ที่ 9 เช่นกัน ในสัปดาห์นี้ หนิม V9 ซึ่งร้องเพลง ดาวเรือง ดาวโรย ได้รับคำวิจารณ์จาก commentator ว่าเป็นโชว์ที่ยอดเยี่ยมที่สุด และครูผู้สอนต่างพูดเป็นเสียงเดียวกันว่า เพลง ดาวเรืองดาวโรย ของ หนิม V9 เป็นโชว์ที่ดีที่สุดของ Season 5
วันที่ 61 ครูใหญ่ของบ้าน ครูปุ้ม เรียก V8 ปั๊ม เข้าไปตักเตือนถึงความประพฤติเรื่องที่ชอบบอกเพื่อนว่า มีอะไรไว้คุยวันเสาร์ และได้ถอดไวเลสเพื่อพูดคุยกับเพื่อนซึ่งผิดกฎ และครูปุ้มไม่ได้ทำโทษเนื่องจากเห็นว่าเป็นวันศุกร์แล้ว จึงให้เอาเวลาที่เหลือไปซ้อมร้องเพลงให้เต็มที่
สัปดาห์ที่ 10 Korean Songs - หลังจากที่พิธีกรประกาศปิดโหวตและทีมงานได้นำผลโหวตขึ้นมาให้พิธีกรแล้ว ก่อนที่พิธีกรจะประกาศผู้ที่มีผลคะแนนโหวตน้อยที่สุดและต้องออกจากการแข่งขันในสัปดาห์ที่ 10 พิธีกรได้นำตัวอักษร A-F มาสองชุด และให้นักล่าฝันจับทีละคน โดยให้จับคนละสองตัวอักษร และถ้าใครได้ซ้ำกันก็จะต้องเปลี่ยนตัวอักษร และเมื่อจับจนหมดแล้วก็เหลือ V6 มิกกี้ ยังไม่ได้จับเพียงคนเดียวเพราะตัวอักษรหมดแล้ว พิธีกรจึงได้ประกาศว่าตัวอักษรนี้จะมีผลในสัปดาห์ที่ 11 ให้ผู้ชมติดตามกันต่อไป และได้ประกาศต่อว่า V6 มิกกี้ เป็นผู้ที่ได้คะแนนน้อยที่สุดในสัปดาห์นี้ และต้องออกจากการแข่งขันในสัปดาห์ที่ 10 สร้างความงุนงงให้กับผู้ชมและนักล่าฝันหลายหลายคนเป็นอย่างมาก
สัปดาห์ที่ 11 The Battle (เพลงสากล) - หลังจากที่ได้ปล่อยให้ผู้ชมและนักล่าฝันหลายคนงุนงงกับตัวอักษรที่ให้นักล่าฝันทั้ง 6 คนจับในวันคอนเสิร์ตที่ผ่านมา ในสัปดาห์นี้ก็มีการเฉลยว่า ตัวอักษร A-F ที่จับมานั้น นักล่าฝันคนใดได้ตัวอักษรเหมือนกัน ก็จะต้องร้องเพลงประชันกัน หรือเรียกว่า Battle ซึ่งสัปดาห์นี้ห้ามนักล่าฝันที่ได้ร้องเพลงประชันกันซ้อมด้วยกันเป็นอันขาด เพราะว่าจะให้ไปประชันกันในวันคอนเสิร์ตโดยที่ไม่ให้ต่างฝ่ายต่างรู้ไต๋ซึ่งกันและกันอีกด้วย และในวันคอนเสิร์ตได้มีการเอานักล่าฝันที่ตกรอบไปแล้ว 2 คนซึ่งถนัดในแนวเพลงสากล คือ V1 พริ้ง และ V5 โบว์ มาร้องเพลงเปิดการแสดงเป็นคู่ตัวอย่างการ Battle ในเพลง I Have Nothing อีกด้วย